《湖口县晚泊》
明代·李实

漠漠湖堤柳，清溪月一弯。人家多近水，城堞半依山。

渡口渔镫出，林端野鸟还。萧然夜欹枕，凉梦到乡关。

作者简介：（1413—1485）明四川合州人，字孟诚，别号虚庵。正统七年进士，除礼科给事中。为人恣肆无拘检，有口辨。景泰元年为礼部侍郎，使也先，见上皇，还言也先请和有诚意。及杨善往，上皇果还。授湖广巡抚。英宗复辟，被谗免官，旋被捕下狱。宪宗即位，始得释。